Па родзе сваёй дзейнасці Сняжана заўсёды ў віры падзей. Яна і ў культурным жыцці раёна актыўна ўдзельнічае, і ў спартыўным, не адмаўляе, калі прапануюць прадставіць Браслаўшчыну на спаборніцтвах абласнога ўзроўню, ды і ў мерапрыемствах райкама БРСМ не раз была заўважана. Камусьці такое імклівае жыццё падалося б складаным, але толькі не гэтай маладой і актыўнай дзяўчыне.